తిరువనంతపురం, జనవరి 4: ప్లాస్టిక్ నోట్ల ప్రింటింగ్ విషయంలో బ్రిటన్లో బ్లాక్లిస్టులో పెట్టిన ఓ కంపెనీకి కేంద్రం అత్యంత ప్రాధాన్యం ఇవ్వడంపై కేరళ మాజీ సీఎం, కాంగ్రెస్ సీనియర్ నేత ఊమెన్చాందీ తీవ్ర అభ్యంతరం వ్యక్తం చేశారు. ఈ వ్యవహారంపై విచారణ జరిపించాలని కోరుతూ బుధవారం ప్రధాని నరేంద్రమోదీకి ఓ లేఖ రాశారు. ‘‘ఆ సంస్థ కార్యకలాపాలను భారతలో విస్తరించేందుకు, ప్లాస్టిక్ నోట్లను ప్రింటింగ్ చేసేందుకు సదరు సంస్థతో కేంద్రం అంటకాగడం అత్యంత తీవ్రంగా పరిగణించాల్సిన అంశం’’ అని అందులో చాందీ పేర్కొన్నారు. మేక్ ఇన్ ఇండియా కార్యక్రమంలో భాగంగా ఆ సంస్థ కేంద్ర వాణిజ్య విభాగంతో కలిసి పనిచేస్తున్నట్లుగా కొన్ని పత్రాలు ధ్రువీకరిస్తున్నాయని బుధవారం ఇక్కడ నిర్వహించిన మీడియా సమావేశంలో ఆయన చెప్పారు. ‘‘బ్లాక్లిస్టులో పెట్టిన కంపెనీ భారత్ లో తన కార్యాలయాన్ని ఏ విధంగా ప్రారంభించగలిగింది? ఆ సంస్థ కేంద్ర వాణిజ్య విభాగం, కేంద్ర ప్రభుత్వంతో చాలా సన్నిహితంగా ఎలా పని చేయగలుగుతోంది? ఇదంతా అనుమానాస్పదంగా ఉంది’’ అని చాందీ పేర్కొన్నారు. సదరు సంస్థ, కేంద్రం మధ్య ఏమైనా ఆర్థిక లావాదేవీలు నడిచాయా? రెండింటి మధ్య ఏమైనా ఒప్పందం కుదిరిందా? తదితర ఏడు ప్రశ్నలను కేంద్రానికి సంధించిన చాందీ.. దీనిపై విచారణ చేయాలని డిమాండ్ చేశారు.
tiruvanantapuram, janavari 4: plastic notla printing vishayamlo britonlo blacklistulo pettina oo kampeneeki kendram atyanta praadhaanyam ivvadampai kerala maji cm, congress seanier netha oomenchaandii teevra abhyantaram vyaktam chesaru. ee vyavahaarampai vichaarana jaripinchaalani korutu budhavaaram pradhaani narendramodiki oo lekha raasaaru. ‘‘aa samstha kaaryakalaapaalanu bhaaratalo vistarinchenduku, plastic notlanu printing chesenduku sadaru samsthatho kendram antakaagadam atyanta teevramgaa pariganinchaalsina amsam’’ ani andulo chaandii perkonnaru. mek in india kaaryakramamlo bhagamga aa samstha kendra vaanijya vibhaagamtho kalisi panichestunnatlugaa konni patraalu dhruveekaristunnaayana budhavaaram ikkada nirvahinchina media samavesamlo aayana cheppaaru. ‘‘blacklistulo pettina company bharat loo tana kaaryaalayaanni e vidhamgaa praarambhinchagaligindi? aa samstha kendra vaanijya vibhagam, kendra prabhutvamto chala sannihitamgaa ela pani cheyagalugutondi? idantaa anumaanaaspadamgaa undi’’ ani chaandii perkonnaru. sadaru samstha, kendram madhya emaina aardhika lavadevilu nadichaya? rendinti madhya emaina oppandam kudirinda? taditara edu prasnalanu kendraaniki sandhinchina chaandii.. deenipai vichaarana cheyalani demand chesaru.